b'\n_START_ARTICLE_\n1. armada (NOVJ)\n_START_SECTION_\nZgodovina\n_START_PARAGRAPH_\nZa komandanta je bil imenoval generallajtnant Peko Dap\xc4\x8devi\xc4\x87, politi\xc4\x8dni komisar polkovnik Mijalko Todorovi\xc4\x87, na\xc4\x8delnik \xc5\xa1taba polkovnik Savo Drljevi\xc4\x87. V njeno sestavo je najprej pri\xc5\xa1el 1. proletarski korpus, nato 15. korpus in nekaj samostojnih divizij in brigad, tako da je imela sredi aprila okrog 60.000 borcev. Najprej se je bojevala na sremski fronti, po njenem preboju sredi aprila pa je skupaj z drugimi enotami jugoslovanske armade osvobajala zahodni del Jugoslavije ter 8. maja skupaj z deli 2. armade osvobodila Zagreb. Nato je s \xc5\xa1tirimi divizijami osvobodila severno Slovenijo in zajemala sovra\xc5\xbeno vojsko ter 13. maja dosegla avstrijsko mejo. Tam je skupaj z enotami 2. in 3. armade ter 4. operativne cone sodelovala v zadnjih bitkah 2. svetovne vojne na tleh Evrope.'